burgasdotpro/wikipedia huggingface dataset:
The Scarecrow

„The Scarecrow“ (taktiež „Scarecrow“) je skladba britskej rockovej skupiny Pink Floyd, ktorá po prvýkrát vyšla v júni 1967 ako B strana singlu „See Emily Play“. V auguste toho roku bola vydaná na debutovom albume skupiny "The Piper at the Gates of Dawn". Napísal ju bývalý gitarista a spevák, Syd Barrett, ktorý v nej aj spieva.
Kompozícia.
Text piesne, ktorý je označovaný ako detská naivistická poézia, obsahuje aj existencialistickú tému, kde autor zrovnáva svoju vlastnú existenciu so strašiakom (anglicky "scarecrow") na poli, ktorý, zatiaľ čo je stále smutnejší, rezignuje na svoj osud.
Live a alternatívne verzie.
Na koncertoch túto skladbu skupina zahrala iba v roku 1967. Prvé doložené vystúpenie, kde zaznela, sa konalo 12. mája 1967 v londýnskej Queen Elizabeth Hall v rámci predstavenia Games for May. Druhý a posledný koncert „The Scarecrow“ sa uskutočnil 1. októbra 1967 v londýnskom Saville Theatre. Vzhľadom k nezachovaným setlistom vystúpení v tomto ranom období je možné, že ju Pink Floyd hrali častejšie.
Pôvodná verzia piesne s názvom „Scarecrow“ a s dĺžkou 2 minúty a 11 sekúnd vyšla 16. júna 1967 ako B strana britského singlu „See Emily Play“ (katalógové číslo: Columbia EMI DB 8214; v USA vyšiel tento singel 22. júla pod katalógovým číslom Tower 356). 4. augusta toho roku vyšla už ako „The Scarecrow“ na albume "The Piper at the Gates of Dawn". Skladba bola taktiež zaradená do kompilácii "The Best of the Pink Floyd" (1970) a "" (1997). Je umiestnená aj v niekoľkých box setoch s celým albumom "The Piper at the Gates of Dawn" a na bonusovom disku "The Early Singles" box setu "Shine On" (1992).
Videoklipy.
Pôvodný farebný videoklip skladby „The Scarecrow“ vznikol v prvej polovici júla 1967 na suffolskom vidieku a zobrazuje skupinu v pôvodnom zložení so Sydom Barrettom, ktorá na pšeničných poliach vyvádza bláznivé kúsky a nosí si svojho strašiaka.
Druhý čiernobiely videoklip bol natočený pre belgickú televíziu RTB v bruselskom Parc de Laekan 18. a 19. februára 1968. Barretta nahradil David Gilmour, plejbekový spev na originálnu stopu s Barrettovým hlasom ale predstiera Roger Waters.
The Gnome

„The Gnome“ je skladba britskej rockovej skupiny Pink Floyd, napísaná gitaristom a spevákom Sydom Barrettom. Po prvýkrát bola vydaná na ich debutovom albume "The Piper at the Gates of Dawn" v auguste 1967 ako druhá skladba na druhej strane albumu.
Kompozícia.
Text skladby „The Gnome“ radenej do psychedelického folku či popu hovorí príbeh o škriatkovi (anglicky „the gnome“) menom Grimble Gromble, ktorý si oblieka šarlátovou tuniku a trávi život jedením, spaním a pitím svojho vína. Skladba patriaca medzi rozprávky či detské riekanky, je inšpirovaná Tolkienovými hobitmi. Ide o Barrettov únik do detstva, pretože mal rád rozprávky a bol ovplyvnený prírodou v okolí Cambridge, kde vyrastal.
Live a alternatívne verzie.
Skupina skladbu pravdepodobne nikdy naživo neodohrala. Originálna štúdiová verzia nahraná v marci 1967 pre album "The Piper at the Gates of Dawn" (vydaný 4. augusta 1967) má dĺžku 2 minúty a 13 sekúnd. Táto verzia bola taktiež použitá ako B strana singlu „Flaming“ (katalógové číslo: Tower 378), ktorý vyšiel iba v USA 6. novembra 1967. Na kompiláciách sa skladba „The Gnome“ nenachádza, nachádza sa iba v box setoch s celým albumom "The Piper at the Gates of Dawn".
PRIDE Košice

PRIDE Košice (pred rokom 2016 PRIDE Dúhové Košice) je pochod za práva LGBTIQ ľudí konajúci sa v Košiciach. Podujatie zastrešuje občianske združenie Saplinq.
Dejiny.
Prvý Pride sa v Košiciach uskutočnil v roku 2013. Zúčastnilo sa ho asi 30 ľudí. Narušený bol extrémistami, ktorých boli asi dvakrát toľko. 27. septembra 2014 sa uskutočnil druhý ročník podujatia Pride Dúhové Košice. Témou podujatia bola "„história LGBT hnutia na Slovensku a v zahraničí“"
Ročník 2015.
V septembri 2015 bol pripravený týždeň podujatí, ktorý vyvrcholil 26. septembra. Mottom ročníka bolo "„Dúha nás spája“". Zúčastnilo sa približne 200 ľudí. Ročník vyvrcholil 26. septembra sprievodom mestom.
Ročník 2016.
V apríli 2016 bolo oznámené, že štvrtý ročník Pride Košice bol plánovaný na 3. septembra 2016 a zároveň sa názov zmenil na PRIDE Košice. Mottom ročníka bolo "„Spája nás láska“", Zúčastnilo sa ho asi 200 ľudí. Priaznivcov tradičnej rodiny sa darilo držať oddelene, k incidentom nedošlo
Ročník 2017.
Piaty ročník podujatia sa uskutočnil 2. septembra 2017. Mottom ročníka bolo "„Som, kto som“". Na Košickom PRIDE sa zúčastnilo približne 350 nadšencov.
Ročník 2018.
Šiesty ročník podujatia sa konal 1. septembra 2018. Na pochode sa zúčastnilo zhruba 500 ľudí.
Ročník 2019.
V poradí už siedmy ročník dúhového pochodu sa uskutočnil 24. augusta 2019. Na podujatí sa zúčastnilo 700 ľudí, čo značí každoročný nárast účastníkov.
Ročník 2020.
Ročník 2020 bol plánovaný čiastočne online a bez sprievodu mestom.
Ročník 2021.
V tomto roku sa konal 9. ročník festivalu. Heslom bolo „Vyfarbime Slovensko dúhou“. Pochodu sa zúčastnili „stovky“ ľudí.
Ročník 2022.
10. ročník festivalu sa bude konať od 20. do 28. augusta 2022, sprievod mestom bude 27. augusta. Mottom ročníka je "„Buli sme, sme i budzeme“".
Michel Hazanavicius

Michel Hazanavicius (* 29. marec 1967, Paríž, Francúzsko) je francúzsky filmový režisér a scenárista. 
Začínal koncom osemdesiatych rokov, ale svoj režijný debut v podobe filmu "La Classe américaine" predstavil až v roku 1993. Za svoj film "Umelec" z roku 2011 získal mnoho ocenení, napríklad Oscara za najlepšiu réžiu. Medzi jeho ďalšie filmy patrí "Agent 117" (2006), "OSS 117: Stratený v Riu" (2009), alebo "Neverníci" (2012).
STS-51

STS-51 bola misia raketoplánu Discovery. Celkovo išlo o 57. misiu raketoplánu do vesmíru a 17. pre Discovery. Cieľom misie bolo vynesenie pokusného modelu ACTS.
Pavel Stepanovič Nachimov

Pavel Stepanovič Nachimov (* 5. júl 1802, Gorodok, Smolenská gubernia, Ruská ríša – † 12. júl 1855, Sevastopoľ, Ruská ríša) bol ruský admirál, jeden z najznámejších veliteľov v histórii Ruského námorníctva.
Narodil sa v roku 1802 v obci Gorodok Spas-Volžinskej volosti Vjazemského ujezdu v Smolenskej gubernii. V roku 1815 Nachimov vstúpil do námornej akadémie pre šľachtu v Petrohrade. V roku 1817, uskutočnil svoju prvú cestu na more na palube fregaty "Feniks", plachtil na pobreží Švédska a Dánska.
V rokoch 1854 – 1855 bol veliteľom ruských námorných a pozemných síl v bitke o Sevastopoľ počas Krymskej vojny. Dňa 30. novembra 1853, porazil osmanské vojská v Bitke o Sinope.
Zomrel 12. júl 1855, dva dni po tom, čo bol zranený guľkou odstreľovacej pušky v obliehanom Sevastopole na Malchovskom kurgane.
Pochovaný v krypte Vladimirského chrámu v Sevastopoli.
Počas druhej svetovej vojny boli na jeho počesť zriadené vyznamenania Rad Nachimova 1. a 2. triedy a tiež Medaila Nachimova, určené ako vysoké vyznamenania pre príslušníkov námorných síl ZSSR. V roku 2008 bol zvolený za jednu z 50 najvýznamnejších osobností ruských dejín.
Dublin (grófstvo)

Grófstvo Dublin (, ) je írske grófstvo nachádzajúce sa na východe krajiny v bývalej provincii Leinster. Susedí s grófstvami Meath a Kildare na západe a s grófstvom Wicklow na juhu. Východné pobrežie obmýva Írske more.
Hlavným mestom grófstva je Dublin čo je zároveň hlavné a najväčšie mesto Írska. Grófstvo má rozlohu 922 km² a žije v ňom 1 270 603 obyvateľov (2011). Grófstvo sa ďalej delí na štyri časti: vlastné mesto Dublin, Dún Laoghaire-Rathdown, Fingal a South Dublin.
Medzi najzaujímavejšie miesta grófstva patrí Dublin. Dublin je aj hlavným cestným a železničným uzlom Írska.
Skratka grófstva, používaná najmä na ŠPZ je D.
Delenie.
Od roku 1994 sa grófstvo Dublin delí na:
Majstrovstvá Afriky v basketbale žien 2015

Majstrovstvá Afriky v basketbale žien 2015 boli v poradí 22. majstrovstvá Afriky v basketbale žien, ktoré organizuje Africká basketbalová federácia (FIBA Africa). Konali sa v Yaoundé, v Kamerune od 24. septembra3. októbra 2015, za účasti 12 tímov. Zápasy sa uskutočnili v aréne Yaounde multipurpose sport complex s kapacitou 5 400 miest. Svoj jedenásty titul získal , ktorý vo finálovom stretnutí zvíťazil nad domácim . Bronzová skončila , keď vyhrala nad obhajcom titulu z .
Tento turnaj zároveň slúžil ako kvalifikácia afrických družstiev na Letné olympijské hry 2016, ktoré hostilo Rio de Janeiro. Kvalifikovalo sa na ne iba víťazné družstvo. Ďalšie 2 družstvá postúpili na svetovú olympijskú kvalifikáciu.
Kamerun bol zvolený za organizátora tohoto turnaja v marci 2014 na zasadnutí FIBA Africa v Abidjane. Ďalšími dvoma uchádzačmi boli Angola a Pobrežie Slonoviny.
Kvalifikácia.
11 družstiev, ktoré sa kvalifikovali z kvalifikácie, bolo doplnené o jedno družstvo s divokou kartou. Tá bola udelená družstvu Egypta.
Nasadenie do skupín.
Žrebovanie majstrovstiev, ktoré prebehlo 9. mája 2015, bolo rozlosované podľa nasledujúcich výkonnostných skupín:
Pozn: Číslo v zátvorke udáva umiestnenie vo svetovom rebríčku FIBA v roku 2014.
Stopy dávnej minulosti (televízny dokument)

Stopy dávnej minulosti je séria dokumentov o významných udalostiach najstaršej histórie Slovenska. Cyklus uvádza Pavel Dvořák, ktorý je s Petrom Vrchovinom spoluautorom scenárov, réžiu mal pod taktovkou Gejza Kendy. 
Cyklus bol nakrútený postupne, prevažne v 90. rokoch a následne bol opakovane odvysielaný v Slovenskej televízii. Séria dokumentov bola vydaná po roku 2002 aj knižne v 9. zväzkoch. Poslednú 10. časť s podtitulom "Nenapísaná kniha" (O láske, práci a histórii) napísala jeho manželka a vydaná bola v roku 2019.
Paint Box

„Paint Box“ je skladba britskej rockovej skupiny Pink Floyd, ktorú napísal a spieva klávesista skupiny, Richard Wright. Po prvýkrát bola vydaná v roku 1967 na B strane singlu „Apples and Oranges“.
Skladba je charakteristická Masonovými dlhými bubeníckymi medzihrami a protisociálnym cítením textu ("Last night I had too much to drink / Sitting in a club with so many fools", slovensky: "Minulú noc som toho veľa vypil / sedel v klube s toľkými hlupákmi"). Ide o prvú autorskú pieseň Ricka Wrighta, ktorú napísal pre Pink Floyd, a ktorú taktiež aj sám zaspieval. Nie je doložený žiadny koncert, kde by skupina hrala túto skladbu (setlisty koncertov z tejto ranej doby skupiny nie sú väčšinou zachované).
Nahraná bola spoločne so skladbou „Apples and Oranges“ v EMI Studios 24., 26. a 27. októbra 1967. Ako B strana monofónneho singlu „Apples and Oranges“ vyšla 17. novembra 1967 len v Spojenom kráľovstve. Neskôr bola zaradená na kompiláciách "The Best of the Pink Floyd" (1970; stereo mix), "Relics" (1971) a "" (1997), objavila sa aj na bonusovom CD "The Early Singles" box setu "Shine On" (1992) a na treťom bonusovom CD reedície albumu "The Piper at the Gates of Dawn" (2007).
Čiernobiely videoklip k piesni „Paint Box“ pre belgickú televíziu RTB bol natočený 18. a 19. februára 1968 v bruselskom Parc de Laekan. Na gitaru ale už hrá David Gilmour, ktorý začiatkom toho roku nahradil Syda Barretta.
Majstrovstvá Ameriky v basketbale mužov 1989

Majstrovstvá Ameriky v basketbale mužov 1989 boli v poradí 4. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Mexiko City, v Mexiku od 8.18. júna 1989, za účasti rekordných 12 tímov. Nováčikmi turnaja boli družstvá Ekvádoru, Paraguaja a Spojených štátov. Svoj druhý titul získalo , ktoré vo finálovom stretnutí zvíťazilo nad . Pre Portoriko to bola vôbec prvá výhra vo vzájomných medzinárodných zápasoch s USA. 
Turnaj zároveň slúžil ako kvalifikácia amerických družstiev na Majstrovstvá sveta 1990, ktoré organizovala Argentína. Kvalifikovali sa na ne 4 najlepšie družstvá.
STS-42

STS-42 bola misia raketoplánu Discovery. Celkovo išlo o 45. misiu raketoplánu do vesmíru a 14. pre Discovery. Cieľom misie bolo vynesenie medzinárodného laboratória mikrogravitácie "IML-1".
STS-102

STS-102 bola misia amerického programu raketoplánov, konkrétne stroja Discovery v marci 2001. Hlavným cieľom letu bola výmena prvej a druhej posádky Medzinárodná vesmírnej stanice.
Expedícia 44

Expedícia 44 bola 44. expedícia na Medzinárodnú vesmírnu stanicu (ISS). Expedícia prebiehala v období od júna do septembra 2015. Bola šesťčlenná, traja členovia posádky prešli z Expedície 43, zostávajúca trojica na ISS priletela v Sojuze TMA-17M.
Sojuz TMA-16M a Sojuz TMA-17M expedícii slúžili ako záchranné lode.
Posádka.
Zdroj pre tabuľku: astronóm.
Záložná posádka:
Majstrovstvá Ameriky v basketbale mužov 1992

Majstrovstvá Ameriky v basketbale mužov 1992 boli v poradí 5. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Portlande v USA od 27. júna5. júla 1992, za účasti 10 tímov. Zápasy sa hrali v aréne Memorial Coliseum. Titul získali domáce , ktoré vo finálovom stretnutí zvíťazili nad . Pre striebornú Venezuelu to bola prvá medaila. Družstvo USA tvoril prvýkrát tím zostavený z hráčov NBAtzv. Dream team. 
Turnaj zároveň slúžil ako kvalifikácia amerických družstiev na Letné olympijské hry 1992, ktoré hostila Barcelona. Kvalifikovali sa na ne 4 najlepšie družstvá.
Amhrán na bhFiann

Amhrán na bhFiann (, ) je národná hymna Írska. Slová napísal v roku 1907 Peador Kearney, ktorý spolu s Patrickom Heeneyom zložil hudbu. Hymna je pochod štylizovaný ako vojenská pesnička a vzťahuje sa k bojom za nezávislosť. V roku 1912 bola prvýkrát vydaná v časopise "Irish Freedom". Ako štátna hymna bol v roku 1926 prijatý len refrén piesne. Pôvodný text z angličtiny do írskeho jazyka preložil Liam Orinn.
Kvalifikácia na Majstrovstvá Afriky v basketbale žien 2015

Kvalifikácia na Majstrovstvá Afriky v basketbale žien 2015 bola africká kontinentálna kvalifikácia v basketbale žien, ktorú organizuje Africká basketbalová federácia (FIBA Africa). Zúčastnilo sa jej 16 afrických družstiev, ktoré súťažili o 7 miest na záverečný turnaj v 6 kvalifikačných zónach. Prebiehala od 21. septembra 2014 do 28. júna 2015. Okrem siedmich družstiev, ktoré sa kvalifikovali z tejto kvalifikácie, udelila FIBA Africa jednému družstvu tzv. divokú kartu.
Táto kvalifikácia bola zároveň aj kvalifikácia v basketbale žien na Africké hry 2015, z ktorej postúpilo 7 družsievvšetci víťazi skupín.
Priamy postup.
Priamo postúpili hostiteľská krajina a 4 najlepšie družstvá Majstrovstiev Afriky 2013:
Priamo postúpili hostiteľská krajina a 4 najlepšie družstvá z Afrických hier 2011:
Účastníci.
Pozn: Číslo v zátvorke udáva umiestnenie vo svetovom rebríčku FIBA v roku 2014.
Výsledky.
Zóna 7.
Z tejto zóny sa do kvalifikácie prihlásil iba , bez súťažných zápasov tak postúpil na obe podujatia.
Nancy Jane Curriová

Nancy Jane Curriová (, rodená Nancy Jane Deckerová; * 29. december 1958, Wilmington, Delaware, USA) je americká pilotka a astronautka. Vo vesmíre bola štyrikrát.
Životopis.
Štúdium a zamestnanie.
Absolvovala strednú školu "Troy High School" v meste Troy (1977) a potom pokračovala v štúdiu biológie na Ohio State University. Štúdium v Ohiu ukončila v roku 1980 a prihlásila sa do armády. Študovala rok na leteckej škole "US Army Aviation School" a stal sa z nej na ďalších 6 rokov armádny pilot vrtuľníkov. Zároveň pokračovala vo vysokoškolskom štúdiu na University of Southern California, ktoré ukončila v roku 1985.
Od roku 1987 začala pracovať pre NASA v Houstone. Školenie astronautov absolvovala v rokoch 1990 až 1991 a potom bola zaradená do jednotky aktívnych astronautov NASA.
Vydala sa, jej manželom sa stal Richard Sherlock.
Lety do vesmíru.
Na obežnú dráhu sa v raketoplánoch dostala štyrikrát vo funkcii letová špecialistka a strávila vo vesmíre 41 dní, 15 hodín a 32 minút. Bola 293. človekom vo vesmíre, 23. ženou.
Stopy dávnej minulosti

Stopy dávnej minulosti môžu byť:
Majstrovstvá Ázie v bejzbale 2015

Majstrovstvá Ázie v bejzbale 2015 boli v poradí 27. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Tchaj-čungu, na Taiwane od 16.20. septembra 2015, za účasti 6 tímov. Taiwan bol organizátorom ázijského šampionátu siedmykrát, keď predtým hostil toto podujatie v rokoch 1962, 1969, 1997, 2001, 2007 a naposledy v roku 2012. Po 16 rokoch sa víťazom stala . Obhajca titulu a predchádzajúci päťnásobný víťaz turnaja z skončil až na treťom mieste a vyrovnal tak svoje najhoršie umiestnenie z roku 2001.
Majstrovstvá NORCECA vo volejbale žien 2015

Majstrovstvá NORCECA vo volejbale žien 2015 boli v poradí 24. majstrovstvá NORCECA vo volejbale žien, ktoré organizuje Volejbalová konfederácia Severnej, Strednej Ameriky a Karibiku (NORCECA). Konali sa od 27. septembra2. októbra 2015 v Morelii, v štáte Michoacán, v Mexiku, za účasti 8 tímov. Mexiko bolo organizátorom severoamerického šampionátu žien piatykrát, keď predtým hostilo toto podujatie v rokoch 1969 (v Mexiko City), 1973 (v Tijuane), 1981 (v Mexiko City) a 1999 (v Monterrey). Všetky zápasy sa odohrali v aréne Auditorio de usos Múltiples de la UMSNH. Titul obhájilo , ktoré vo finálovom stretnutí zvíťazilo nad .
Tieto majstrovstvá zároveň slúžili ako kvalifikácia na olympijskú NORCECA kvalifikáciu. Kvalifikovali sa na ňu 4 najlepšie družstvá.
Nasadenie do výkonnostných košov.
Pozn: V zátvorke je uvedené aktuálne postavenie vo svetovom rebríčku FIVB k 7. septembru 2015.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Play off.
&lt;br&gt;
Desaťboj

Desaťboj je dvojdenná kombinovaná ľahkoatletická súťažná disciplína skladajúca sa z desiatich rôznych disciplín.
Formát.
Muži.
1. deň:
2. deň:
Ženy.
1. deň:
2. deň:
Jednotlivé výkony zo všetkých 10 disciplín sú prepočítané na body, ktoré sa každému pretekárovi postupne spočítavajú. Víťazom súťaže sa stáva atlét s najvyšším bodovým ziskom. V prípade rovnosti bodov sa víťazom stáva atlét, ktorý dosiahol lepšie výkony vo väčšom počte disciplín.
Súčasné bodovacie tabuľky platia od 1. januára 1985.
Viacbojári majú proti špecialistom niektoré zvýhodnenia, napríklad každý štartujúci môže uliať štart (v ostatných ľahkoatletických disciplínach je od roku 2010 pretekár ihneď po prvom pokazenom štarte v behoch do 400 metrov (vrátane) diskvalifikovaný) alebo ako regulárny sa im počíta výkon až do sily vetra 4 m/s.
Súčasné rekordy.
Stav k 13. 9. 2015
Rekordy podľa kontinentov.
Stav k 13. 9. 2015
Najlepšie výkony histórie.
Stav k 13. 9. 2015
Externé odkazy.
Najlepší desaťbojári na IAAF
STS-57

STS-57 bola misia raketoplánu Endeavour. Celkovo išlo o 56. misiu raketoplánu do vesmíru a 4. pre Endeavour. Cieľom letu misie stanice Spacelab.
Majstrovstvá Južnej Ameriky vo volejbale žien 2015

Majstrovstvá Južnej Ameriky vo volejbale žien 2015 boli v poradí 31. majstrovstvá Južnej Ameriky vo volejbale žien, ktoré organizuje Juhoamerická volejbalová konfederácia (CSV). Konali sa od 29. septembra3. októbra 2015 v Cartagene, v Kolumbii, za účasti 8 tímov. Kolumbia bola organizátorom juhoamerického šampionátu žien tretíkrát, keď predtým hostila toto podujatie v rokoch 1973 (v Bucaramanga) a 2003 (v Bogote). Všetky zápasy sa odohrali v aréne Coliseo Northon Madrid. Jedenásty titul v rade získala , ktorá vo finálovom stretnutí zvíťazila nad . Domáca skončila na bronzovej priečke a po 24 rokoch tak získala svoju ďalšiu medailu.
Účastníci.
Pozn: V zátvorke je uvedené umiestnenie vo svetovom rebríčku FIVB k 7. septembru 2015.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
&lt;br&gt;
Play off.
&lt;br&gt;
STS-70

STS-70 bola misia amerického raketoplánu Discovery, ktorá sa uskutočnila v dňoch 13. júla až 22. júla 1995. Jej cieľom bolo vyniesť geostacionárnu družicu Tracking and Data Relay Satellite-G (TDRS-G) na obežnú dráhu, ako náhradu za stratenú TDRS-B.
Križiak pásavý

Križiak pásavý ("Argiope bruennichi") je druh pavúka, ktorý sa vyskytuje v strednej (aj na Slovensku) a severnej Európe, severnej Afrike a Ázii.
Pri tomto druhu je výrazný pohlavný dimorfizmus. Samica má výrazné žlto-čierno-biele sfarbenie na brušku a je veľká až 20 mm. Samec je nevýrazne sfarbený, bez kresby a dorastá do 5 mm. Obýva trávnaté oblasti. Svoju okrúhlu pavučinu tká vo vysokej tráve a loví najmä kobylky. Korisť zabíja jedom, ktorý však nepredstavuje pre človeka žiadne nebezpečenstvo.
Hlavný štáb partizánskych oddielov na Slovensku

Hlavný štáb partizánskych oddielov na Slovensku (HŠPO) bol od 18. septembra 1944 ústredný koordinačný a riadiaci organ partizánskeho hnutia na Slovensku. Štáb slúžil ako orgán SNR pre velenie partizánskemu hnutiu a súčinnosť s 1. československou armádou na Slovensku (1. ČSA) v rámci Rady na obranu Slovenska počas Slovenského národného povstania so súhlasom Ukrajinského štábu partizánskeho hnutia (ÚŠPH) v Kyjeve.
Náčelníkom (veliteľom) štábu bol Karol Šmidke (menovaný SNR už dňa 7. 9. 1944), ktorý mal dvoch zástupcov. 1. zástupca bol podplukovník Branislav Manica a 2. zástupca JUDr. Vladimír Daxner. Štáb bol umiestnený v Banskej Bystrici, odkiaľ sa 26. októbra presťahoval do priestoru Nízkych Tatier. 29. októbra 1944 bola jeho pôsobnosť rozšírená na celé československé územie a preto bol premenovaný na "Hlavný štáb partizánskeho hnutia v Československu (HŠPH)", v ktorého čele bol od 30. septembra 1944 plukovník Alexej Nikitič Asmolov.
Politické vedenie SNP prevzalo Predsedníctvo Pléna SNR, ktorému podliehali jednotlivé povereníctva a ich riadiaci pracovníci v paritnom zastúpení komunistov a nekomunistov. Plénum malo 50 členov: 24 komunistov (vrátane sociálnych demokratov) a 24 predstaviteľov občianskeho odboja (členov Demokratickej strany po 17. septembri 1944) plus dvaja vojenskí velitelia 1. ČSA - generáli Ján Golian a Rudolf Viest. Plénum od 5. septembra do 23. októbra 1944 zasadalo 15-krát. 12. septembra 1944 sa konalo 4. zasadnutie SNR s hlavným bodom programu - zriadenie Rady na obranu Slovenska. Jej prvoradou úlohou bolo organizovať obranu slobodného územia, riadiť bojové činnosti povstaleckej armády a partizánskych jednotiek. Predsedom Rady sa stal veliteľ 1. ČSA na Slovensku Golian, neskôr Viest. Ďalšími členmi Rady boli dvaja zástupcovia SNR, traja predstavitelia povstaleckej armády a dvaja zástupcovia HŠPO.
Na oslobodenom území došlo k prevzatiu moci miestnymi a okresnými Revolučnými národnými výbormi (RNV), ktoré organizovali nábor záložníkov do armády a dobrovoľníkov do partizánskych oddielov (mobilizačné vyhlášky). Tak ako orgány SNR, aj RNV boli paritne zložené z komunistov a nekomunistov.
Hloubětín (stanica pražského metra)

Hloubětín je stanica metra v Prahe na linke B. Nachádza sa v katastrálnom území Hloubětín pod ulicou Poděbradská. Bola otvorená 17. októbra 1999.
Charakteristika stanice.
Stanica je razená, troj-lodná so skrátenou strednou loďou a siedmimi pármi prestupov na nástupište, ktoré sa nachádza pod povrchom. Obklady stien za koľajišťom sú riešené smaltovanými plechmi s kombináciou farieb: bielej, žltej, zelenej a dvoch odtieňov modrej. Táto farebná kombinácia však sprevádza stanicu nielen na stenách za koľajiskom, ale aj v eskalátorovom tuneli, v hale a výstupoch na povrch. Stanica má jeden výstup s jedným eskalátorovým tunelom a jedným vestibulom, napojeným do podchodu pod Poděbradskou ulicou. Hendikepované osoby majú do stanice prístup pomocou výťahu. Stanica sa stavala medzi rokmi 1991 – 1999, v období 1998 – 1999 za prevádzky. Kvôli nedostatku financií pražského magistrátu bola dokončená dodatočne. Zastávka električky nad stanicou sa do roku 1999 volala Havana.
Topoľ osikový

Topoľ osikový alebo osika ("Populus tremula") je listnatý strom z čeľade vŕbovité ("Salicaceae"). Je známy pre typické chvenie listov s typickým šumom.
Rozšírenie.
Je to hojne rozšírený druh. Vyskytuje sa vo väčšine Európy od Škandinávie, po Severnú Afriku a v Ázii až po Čínu a Japonsko.
Opis.
Má stredne veľkú veľkosť, dorastá do 20 m (iný zdroj 30 m). Má rovný kmeň, riedku a širokú korunu. Rastie rýchlo. Je to dvojdomý opadavý strom, kvitne v marci. Rastie od nížin až do stredných horských polôh. Často tvorí porasty s inými drevinami. Jeho drevo je ľahké, málo pevné, rýchlo schne a podlieha hnilobe.
Jeho kôra je sivá, hladká a miestami trhaná. Listy sú oválne a po okraji zúbkovité, zospodu svetlejšie. Patrí medzi pionierske druhy.
Chlorid ortutný

Chlorid ortutný (Hg2Cl2) je anorganická zlúčenina chlóru a ortuti, v ktorej je oxidačné číslo ortuti I. V prírode sa nachádza ako zriedkavý minerál kalomel.
Opis.
Chlorid ortutný je hustá biela alebo žltkasto biela, pevná látka bez zápachu a vône. Chlorid ortutný býva súčasťou referenčnej elektródy v elektrochémii, takzvanej kalomelovej elektródy.
Vlastnosti.
Ortuť je jedinečná pre svoju schopnosť ľahko vytvárať väzby typu M-M. Chlorid ortutný je lineárna molekula. Minerál kalomel kryštalizuje v tetragonálnej štruktúre, s priestorovým usporiadaním I4/m 2/m 2/m. Elementárna bunka z kryštálovej štruktúry je ukázaná nižšie:
Dĺžka väzby Hg-Hg je 253 pm (Hg-Hg v kove je 300 pm) a dĺžka väzby Hg-Cl v lineárnej štruktúre chloridu ortutného je 243 pm. Celková koordinácia každého atómu ortute je oktaédrická, keďže okrem dvoch najbližších susedných atómov má každý atóm ortuti vo svojom okolí štyri atómy chlóru s väzbovou dĺžkou 321 pm. Vznikajúci oktaéder teda nie je pravidelný. V chloride ortutnom bola potvrdená i existencia dlhších polykatiónov ortute.
Výroba a reakcie.
Chlorid ortutný sa vyrába reakciou elementárnej ortute s chloridom ortutnatým:
Môže byť pripravený tiež pomocou zrážania v metatéznej reakcii vo vodnom roztoku dusičnanu ortutného s použitím rôznych zdrojov chloridového aniónu, vrátane NaCl alebo HCl:
Amoniak reaguje s chloridom ortutným, pričom dochádza k disproporcionácii:
Kalomelová elektróda.
Chlorid ortutný sa používa vo veľkej miere v elektrochémii, s využitím jednoduchosti jeho oxidačno-redukčných reakcií. Kalomelová elektróda býva referenčnou elektródou, a to najmä v starších publikáciách. Počas posledných 50 rokov, bola nahradená argentochloridovou elektródou (Ag/AgCl). Aj keď sa ortuťové elektródy prestali používať vo veľkej miere, kvôli nebezpečnej povahe ortute, mnohý chemici veria, že sú stále lepšie a že nie sú nebezpečné, ak sú používané správne. Rozdiely v experimentálnych potenciáloch sa líšia len minimálne od hodnôt uvádzaných v literatúre. Ostatné typy elektród sa môžu líšiť v závislosti na podmienkach o 70 až 100 milivoltov.
Fotochémia.
Chlorid ortutný sa po vystavení UV žiareniu rozloží na chlorid ortutnatý a elementárnu ortuť:
Proces tvorby ortute môže byť použitý pre výpočet počtu fotónov vo svetelnom zväzku technikou aktinometrie. Využitím svetelnej reakcie v prítomnosti chloridu ortutnatého a šťavelanu amónneho vzniká chlorid ortutný, chlorid amónny a oxid uhličitý:
Táto konkrétna reakcia bola objavená J. M. Ederom (odtiaľ názov Ederova reakcia) v roku 1880 a opätovne overená W. E. Rosevaereom v roku 1929.
Štátny znak Írska

Štátny znak Írska tvorí zlatá dvanásťstrunová harfa na modrom štíte. Súčasná podoba znaku bola oficiálne prijatá 9. novembra 1945. Symbol harfy má v Írsku stáročnú tradíciu, ktorá siaha až do keltského obdobia. Na minciach sa harfa prvýkrát objavuje v 13. stročí. Po zjednotení Írskeho kráľovstva s Kráľovstvom Veľkej Británie do Spojeného kráľovstva Veľkej Británie a Írska sa harfa dostáva aj do 3.poľa kráľovského znaku Spojeného Kráľovstva. Dnes je obraz harfy na írskych eurominciach, pasoch a vládnych dokumentoch a tiež na oficiálnej pečati prezidenta, ministrov a štátnych úradníkov.
Majstrovstvá Ázie vo futsale žien 2015

Majstrovstvá Ázie vo futsale žien 2015 boli 1. majstrovstvá Ázie vo futsale žien, ktoré organizuje Ázijská futbalová konfederácia (AFC). Konali sa v dňoch od 21.26. septembra 2015 v Nilai, v štáte Negeri Sembilan, v Malajzii, za účasti 8 tímov. Malajzia predtým hostila ázijský šampionát mužov v roku 1999, v Kuala Lumpur. Dejiskom zápasov bola aréna Nilai Indoor Stadium. Titul získal , ktorý vo finálovom zápase zvíťazil nad .
Kvalifikácia.
AFC vybrala 10 družstiev, ktoré sa mali zúčastniť prvého turnaja majstrovstiev Ázie. Družstvá boli vybrané podľa výsledkov dosiahnutých v posledných dvoch vydaniach Ázijských halových hier.
Pozn: Indonézia bola z turnaja vyradená, nakoľko FIFA suspendovala Indonézsku národnú federáciu. Jordánsko sa odhlásilo ešte pred žrebovaním turnaja.
Nasadenie do výkonnostných skupín.
Žrebovanie skupín, ktoré prebehlo 14. júla 2015, bolo rozlosované z nasledovných výkonnostných košov:
Dvojičky (seriál)

Dvojičky bol slovenský komediálny seriál od scenáristu Andreja Krausa. Vysielal sa od 19. septembra do 5. decembra 2015 na TV JOJ. Seriál sa odohráva v dedinskom prostredí, kde sa dvojičky Šaňo (dedinský farmár) a Adam (operný spevák), ktorých stvárňuje Svätopluk Malachovský, musia naučiť žiť pod jednou strechou.
STS-68

STS-68 bola misia amerického raketoplánu Endeavour. Celkovo išlo o 65. misiu raketoplánu do vesmíru a 7. pre Endeavour. Cieľom letu misie boli experimenty "Space Radar Laboratory".
STS-54

STS-54 bola misia raketoplánu Endeavour. Celkovo išlo o 53. misiu raketoplánu do vesmíru a 3. pre Endeavour. Cieľom letu bolo vynesenie satelitu TDRS-F. Astronauti uskutočnili jeden výstup do vesmíru (EVA).
STS-78

STS-78 bola dvadsiata misia raketoplánu Columbia. Celkovo išlo o 77. misiu raketoplánu do vesmíru. Cieľom letu bol let laboratória Spacelab-LMS.
Majstrovstvá Ázie v bejzbale 1987

Majstrovstvá Ázie v bejzbale 1987 boli v poradí 14. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konaji sa v štyroch japonských mestách: Tokio, Jokohama, Kawasaki a Tokorozawa, od 24.31. augusta 1987, za účasti rekordných 7 tímov. Nováčikmi turnaja boli družstvá Guamu a Indie. Japonsko bolo organizátorom ázijského šampionátu tretíkrát, keď predtým hostilo toto podujatie v rokoch 1959 a 1967. Turnaj pozostával iba z jednej sedemčlennej skupiny, v ktorej sa stretol každý s každým. Víťazom sa stal , pre ktorého to bolo najlepšie doterajšie umiestnenie.
Tieto majstrovstvá slúžili zároveň ako kvalifikácia ázijských družstiev na demonštračný bejzbalový turnaj Letných olympijských hier 1988, ktoré hostil Soul. Kvalifikovalo sa naň iba víťazné družstvo.
Jodid ortutný

Jodid ortutný (HgI) je anorganická zlúčenina ortute a jódu, ktorá sa vyskytuje vo forme diméru. Je fotosenzitívny a ľahko rozkladá na ortuť a jodid ortutnatý.
Syntéza.
Jodid ortutný môže byť pripravený priamym zlúčením ortute a jódu:
Historické použitie.
Jodid ortutný, bol veľmi užívanou drogou v 19. storočí, ktorá bola predpisovaná na všetko od akné až po choroby obličiek. Používal sa tiež pri liečbe syfilisu. Jodid ortutný, bol k dispozícii ako voľno predajný liek, ktorý ste si mohli kúpiť, v akejkoľvek lekárni na svete. Najbežnejšou formou predaja, bola zmes z jodidu ortutného, sladkého drievka, glycerínu a marshmallow.
Podávaný orálne, a v nízkych dávkach, spôsobuje jodid ortutný nadmerné slinenie, páchnuci dych, hubovitosť a krvácanie ďasien, a bolesti zubov. Nadmerné používanie alebo predávkovanie spôsobuje fyzickú slabosť, vypadávanie zubov, hemolýzu (nadmerný rozpad červených krviniek) krvi a nekrózy kostí a tkanív v tele. Rané príznaky predávkovania alebo nadmerného užívania sú svalový tras (tremor), chorea a pohybová ataxia. Môže tiež nastať silné krvavé zvracanie a močenie.
V súčasnosti je jodid ortutný, zakázanou látkou v liečivách, aj keď sa do začiatku 20. storočia pokračovalo jeho používaní v mastičkárstve.
STS-69

STS-69 bola misia raketoplánu Endeavour. Celkovo išlo o 71. misiu raketoplánu do vesmíru a 9. pre Endeavour. Cieľom misie boli experimenty. Uskutočnili jeden výstup do vesmíru (EVA).
Julia Dream

„Julia Dream“ je skladba britskej rockovej skupiny Pink Floyd, ktorá vyšla v apríli 1968 ako B strana singlu „It Would Be So Nice“. Napísal ju basgitarista Roger Waters a je charakteristická svojím pomalým tempom, ľahkosťou, ambientným zvukom mellotronu a zasnenými vokálmi.
Skladba „Julia Dream“ bola nahraná spoločne so skladbou „It Would Be So Nice“ 5., 12., 13., 21. a 23. marca 1968 v EMI Studios, producentom bol Norman Smith. Bola vydaná ako B strana tohoto singlu 19. apríla 1968. Neskôr vyšla aj na kompiláciách "The Best of the Pink Floyd" (1970), "Relics" (1971) a na bonusovom CD "The Early Singles" box setu "Shine On" (1992).
Existujú iba dve doložené vystúpenia, kde zaznela pieseň „Julia Dream“, boli to dve rozhlasové vystúpenia nahrávané pre stanicu BBC Radio One v ich štúdiách. Obe prebehli 25. júna 1968 a neskôr v priebehu toho roku boli vysielané v programe Johna Peela: "Top Gear."
STS-105

STS-105 bola misia amerického programu raketoplánov, konkrétne stroja Discovery v auguste 2001. Bol to posledný štart raketoplánu pred opravou, kedy bol vymenený kryt kokpitu. Hlavným cieľom letu bola výmena druhej a tretej posádky na Medzinárodnej vesmírnej stanici.
Remember a Day

„Remember a Day“ je skladba britskej rockovej skupiny Pink Floyd, ktorá po prvýkrát vyšla ako druhá pieseň na albume "A Saucerful of Secrets" v jún 1968. Autorom skladby je klávesista Rick Wright, ktorý ju taktiež naspieval.
Pieseň bola nahraná v priebehu októbra 1967 v londýnskych De Lane Lea Studios a hrá v nej aj pôvodný gitarista skupiny, Syd Barrett. Naopak Nick Mason výnimočne prenechal svoje miesto za bicími producentovi Normanovi Smithovi, pretože skladba vyžadovala iný štýl bubnovania, než na ktorý bol zvyklý. Po prvýkrát bola skladba „Remember a Day“ vydaná na albume "A Saucerful of Secrets" 28. júna 1968, táto originálna verzia má dĺžku 4 minúty a 33 sekúnd. 19. augusta toho roku vyšla jej skrátená verzia (2:40) ako B strana amerického singlu „Let There Be More Light“.
Jediným doloženým vystúpením skupiny, kde zaznela pieseň „Remember a Day“, bol koncert 6. mája 1968 v Ríme, v rámci First European International Pop Festival. Dňa 23. septembra 2008 zahrali naživo túto skladbu David Gilmour spoločne s Philom Manzanerom, Guyom Prattom, Jonom Carinom a Steveom DiStanislaovom v programe "Later... with Jools Holland" televiznej stanice BBC Two ako poctu Rickovi Wrigtovi, ktorý zomrel 15. septembra 2008.
Vojenské osady

Vojenské osady () tvorili systém vojenskej organizácie vojsk v Rusku v rokoch 18101857, zakladajúci sa na osadách na štátnej pôde, v ktorých bola vojenská služba skombinovaná s poľnohospodárskou produkciou.
Cár Alexander I. založil sieť takýchto vnútorných vojenských kolónií, ktoré v roku 1826 obývalo 160 000 vojakov so svojimi rodinami. Táto politika zlyhala pre nízke životné podmienky vojakov, ktorí vystupovali proti prísne reštriktívnemu spôsobu vedenia osád. Z toho vyplývajúce veľké povstania na severozápade v roku 1831 prinútili vládu prijať reformy, ktoré o. i. oslobodili obyvateľov vojenských osád od povinnosti zúčastňovať sa vojenského výcviku.
Dietrich Bonhoeffer

Dietrich Bonhoeffer (* 4. február 1906, Vroclav, Poľsko† 9. apríl 1945, koncentračný tábor Flossenbürg, Flossenbürg, Nemecko) bol nemecký luteránsky teológ, významná osobnosť tzv. "Bekennende Kirche (Vyznávačská cirkev)", bojovník proti nacizmu.
Už vo veľmi mladom veku sa stal docentom evanjelickej teológie v Berlíne, angažoval sa v ekumenickej oblasti. Proti prenasledovaniu Židov zo strany nacistov sa verejne staval už od apríla 1933, vystúpil proti arizačným zákonom a protestantskému združeniu "Deutsche Christen" (Nemeckí kresťania), ktoré zastávalo nacistické, rasistické a antisemitistické pozície. V rokoch 1935 – 1940 viedol (legálny, neskôr nelegálny) kazateľský seminár ("Predigerseminar") v rámci tzv. "Bekennende Kirche" vo Finkenwalde (dnes Zdroje, časť Štetína). Približne od roku 1938 sa pripojil k protinacistickému povstaniu, ktoré sa snažil organizovať Wilhelm Franz Canaris. V roku 1940 mu bol uložený zákaz prednášať, v roku 1941 aj zákaz publikovať. 5. apríla 1943 bol zatknutý a o dva roky neskôr bol na výslovný príkaz Adolfa Hitlera popravený ako jeden z posledných odporcov nacizmu, ktorí boli dávaní do súvislosti s atentátom z 20. 7. 1944.
Bonhoeffer vždy zdôrazňoval prítomnosť Ježiša Krista v každom spoločenstve kresťanov kdekoľvek na svete, veľký význam pripisoval Ježišovej "Reči na vrchu" a osobnému nasledovaniu Krista. Bol presvedčený, že viera a skutky veriaceho musia byť v súlade, a toto svoje presvedčenie aj sám žil, i v časoch nacizmu. V listoch, ktoré písal z väzenia, rozvinul veľmi zaujímavé myšlienky o budúcej podobe cirkvi, ktorá sa bude solidarizovať s núdznymi, o nenáboženskej interpretácii Biblie, cirkevnej tradícii a liturgii.
Roku 2022 bola na evanjelickom kostole v Nálepkove osadená pamätná tabuľa, pripomínajúca pobyt Bonhoeffera v Čiernohorských Kúpeľoch v roku 1932. Slávnosť viedol biskup P. Mihoč a uskutočnili sa dve prednášky: Ten, ktorý poznal pravdu - príbeh Dietricha Bonhoeffera (profesor R. Králik) a Príbeh nenaplnenej lásky Dietricha a Márie (E. Mihočová).
Barbara Míková

Barbara Míková (* 26. február 1991) je slovenská lyžiarka na tráve. V septembri 2015 získala tretí titul majsterky sveta v lyžovaní na tráve.
Lyžiarske úspechy.
V sezóne 2011 vyhrala juniorský Svetový pohár a na majstrovstvách sveta vo Švajčiarsku získala celkovo tri medaily: dve v seniorských a jednu v juniorských disciplínach. Na majstrovstvách sveta v roku 2013 v japonskom Šičikašuku získala v disciplíne super G zlatú medailu. Sezónu 2014/2015 ukončila na druhom mieste Svetového pohára.
V júli 2015 sa zúčastnila pretekov v Iráne, súčasti Svetového pohára. Získala dve zlaté medaily. Slovenská výprava v počte jedna pretekárka sa tak stala najúspešnejšia na podujatí. V septembri 2015 sa v talianskom Tambre umiestnila opäť na prvom mieste a s náskokom 62 stotín sekundy získala zlatú medailu.
Na majstrovstvách sveta v roku 2017 v rakúskom lyžiarskom stredisku Kaprun získala v superkombinácii bronzovú medailu.
STS-65

STS-65 bola sedemnásta misia raketoplánu Columbia. Celkovo išlo o 62. misiu raketoplánu do vesmíru. Cieľom letu bol vynesení laboratória Spacelab IML-2. Na obežnú dráhu boli vynesené medaky japonské, ktoré sa počas misie stali prvými stavovcami rozmnožujícími sa v prostredí mikrogravitácie.
STS-43

STS-43 bola misia raketoplánu Atlantis. Celkovo išlo o 42. misiu raketoplánu do vesmíru a 9. pre Atlantis. Cieľom letu bolo vynesenie satelitu TDRS-5 na obežnú dráhu.
STS-52

STS-52 bola trinásta misia raketoplánu Columbia. Celkovo išlo o 50. misiu raketoplánu do vesmíru.
STS-62

STS-62 bola šestnásta misia raketoplánu Columbia. Celkovo išlo o 60. misiu raketoplánu do vesmíru.
STS-106

STS-106 bola misia amerického raketoplánu Atlantis na Medzinárodnú vesmírnu stanicu. Cieľom letu bola doprava zásob na stanicu. Uskutočnil sa jeden výstup do vesmíru.
Cordulegaster heros

Cordulegaster heros je najväčšia vážka žijúca na území Slovenska. 
Opis.
Bruško je veľké 58 – 74 mm, krídla dorastajú do 41 – 50 mm. Má žlto-čierne pásikavé bruško.
PRVÁ PENZIJNÁ SPRÁVCOVSKÁ SPOLOČNOSŤ POŠTOVEJ BANKY

PRVÁ PENZIJNÁ SPRÁVCOVSKÁ SPOLOČNOSŤ POŠTOVEJ BANKY, správ. spol., a. s. (skrátene Prvá penzijná) je slovenská správcovská spoločnosť Poštovej banky, a.s. Jej rozsah činností je vytváranie a spravovanie štandardných podielových fondov a európskych štandardných fondov alebo alternatívnych investičných fondov a zahraničných alternatívnych fondov. 
Dejiny.
Pôsobenie Prvej penzijnej na slovenskom trhu začalo v roku 1995. Ponúkala možnosť investovať do podielových fondov. 
Počas jej histórie zriadila už 61 podielových fondov. Do roku 2009 bola Prvá penzijná jediná správcovská spoločnosť, ktorá spravovala uzavreté podielové fondy.
Služby.
V súčasnosti má Prvá penzijná 10 podielových fondov. Má viac ako 90 000 klientov a objem majetku vo fondoch prekročil hranicu 600 000 000€.).
Ivana Grollová

PhDr. Ivana Grollová (* 2. jún 1963, Praha) je česká mongolistka a veľvyslankyňa v Mongolsku. Je spoluautorkou monografie „Mongolové: pravnuci Čingischána“.
Život.
V rokoch 19821986 vyštudovala Odbor mongolistika-rusistika na Karlovej univerzite v Prahe. Absolvovala s titulom PhDr. V rokoch 19861987 pracovala ako tlmočníčka a v rokoch 19871991 ako vedecká pracovníčka na Orientálnom ústave Československej akadémie vied.
V rokoch 19911997 bola asistentkou generálneho riaditeľa PriceWaterhouse v Prahe.
V rokoch 19992001 bola vedúcou oddelenia Odboru OSN Ministerstva zahraničných vecí Českej republiky. V rokoch 20012005 druhou tajomníčkou Stálej misie Českej republiky pri OSN v New Yorku. V rokoch 20052006 bola vedúcou oddelenia Odboru OSN Ministerstva zahraničných vecí Českej republiky. V rokoch 20062007 bola vedúcou oddelenia pre Ďaleký východ a Tichomorie Odbor Ázia a Tichomorie Ministerstva zahraničných vecí Českej republiky. V rokoch 20072008 bola prvou tajomníčkou Veľvyslanectva Českej republiky v Pekingu. V rokoch 20082012 bola zástupkyňou veľvyslanca na Veľvyslanectve Českej republiky v Pekingu. Od 19. septembra 2012 je veľvyslankyňou na Veľvyslanectve Českej republiky v Ulanbátare.
Je vydatá, má 3 deti.
Majstrovstvá Ázie v bejzbale 1989

Majstrovstvá Ázie v bejzbale 1989 boli v poradí 15. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Soule, v Kórejskej republike v dňoch od 16.23. septembra 1989, za účasti 7 tímov. Kórejská republika bola organizátorom ázijského šampionátu piatykrát, keď predtým hostila toto podujatie v rokoch 1963, 1971, 1975 a 1983, zakaždým v Soule. Turnaj pozostával iba z jednej sedemčlennej skupiny, v ktorej sa stretol každý s každým. Titul získali zhodne 3 družstvá spolu s a domácou .
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 1990, ktoré organizovala Kanada. Kvalifikovali sa na ne 3 najlepšie družstvá.
Majstrovstvá Ázie v bejzbale 1991

Majstrovstvá Ázie v bejzbale 1991 boli v poradí 16. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Pekingu a Tiencine, v Číne v dňoch od 16.23. septembra 1991, za účasti 7 tímov. Pôvodne sa malo na turnaji zúčastniť aj družstvo . Čína sa stala piatou krajinou, ktorá hostila ázijský šampionát v bejzbale. Zápasy sa hrali na dvoch štadiónoch: Fengtai Baseball Field (v roku 2007 prestavaný na softbalový štadión pre LOH 2008) a Tian Ti Dodger Stadium. Svoj desiaty titul získalo , ktoré sa vo finálovej skupine umiestnilo pred a .
Tieto majstrovstvá slúžili zároveň ako kvalifikácia ázijských družstiev na Letné olympijské hry 1992, ktoré hostila Barcelona. Kvalifikovali sa na ne 2 najlepšie družstvá.
Careful with That Axe, Eugene

„Careful with That Axe, Eugene“ je inštrumentálna skladba britskej rockovej skupiny Pink Floyd, ktorá po prvýkrát vyšla ako B strana singlu „Point Me at the Sky“ v decembri 1968. Autormi skladby sú uvedení všetci vtedajší členovia skupiny.
Kompozícia.
Základom skladby je klávesový jam, ktorý doprevádza basgitara, ktorá hrá jeden jediný tón, notu D v oktávoch a jemné bezslovné vokály. Táto kostra prechádza do jediného textu skladby, výhražne zašeptaných slov „careful with that axe, Eugene“ (slovensky: "opatrne s tou sekerou, Eugen"), ktoré sú nasledované Watersovým vreskotom. Skladba ďalej pokračuje, jej hlasitosť sa zvyšuje a v tejto časti je charakteristická Gilmourovou gitarou. Koncová časť skladby sa postupne stišuje a ukončuje.
Live a alternatívne verzie.
Skladba „Careful with That Axe, Eugene“ bola pravidelnou súčasťou koncertného setlistu skupiny medzi rokmi 1968 a 1974. Prvý doložený koncert, kde bola ešte skladba uvedená ako „Keep Smiling People“, sa konal 23. mája 1968 v Amsterdame. Dňa 25. júna toho roku odohrala skupina v štúdiách BBC dve vystúpenia, ktoré boli nahrávané pre rozhlasovú stanicu BBC Radio One. Počas vysielania bola skladba označená ako „Murderistic Woman“. Záznamy boli odvysielané 11. augusta a 8. septembra 1968 v programe Johna Peela "Top Gear". V roku 1969 sa po úpravách a pod názvom „Beset by Creatures of the Deep“ stala súčásťou suity „The Journey“ na tematických koncertoch The Man and the Journey Tour. Predposledný krát skupina zahrala skladbu „Careful with That Axe, Eugene“ na koncerte 22. júna 1974 vo francúzskom Colmare, kedy bola hraná ako prídavok. Posledný krát ju zahrala 9. mája 1977 v americkom Oaklande, kde zaznela výnimočne ako posledný prídavok.
Pôvodná verzia skladby s dĺžkou dve a pol minúty pochádza z jednej session v EMI Studios. Následne bola rozširovaná a jej live verzia dosahovala aj 12 minút. Štúdiová verzia s dĺžkou 5 minút a 45 sekúnd bola nahraná v priebehu októbra 1968. Vydaná bola ako B strana singlu „Point Me at the Sky“ 6. decembra toho roku. Zaradená bola taktiež na kompilácií "Relics" (1971) a na bonusovom CD "The Early Singles" box setu "Shine On" (1992). Live verzie skladby boli vydané na dvojalbume "Ummagumma" (8:50, 1969) a možno ju vidieť vo filme "" (1972). V roku 1969 Pink Floyd skladbu upravili a pod názvom „Come in Number 51, Your Time Is Up“ ju nahrali pre soundtrack k filmu "Zabriskie Point" (5:01, 1970).
Ibiza Bar

„Ibiza Bar“ je skladba britskej rockovej skupiny Pink Floyd, ktorá sa nachádza na albume More. 
Skladba začína podobný gitarovým riffom ako „The Nile Song“, ale líši sa tým, že verše sú spievané v E a D durových akordoch a refrén v A durovom akorde. Gilmourová sólová gitara má veľa echa. Táto skladba a „The Nile Song“ sú jedny z mála skladieb, kde skupina zahrala tvrdšie tóny, ďalšie sú „The Gold It's in the...“ z albumu "Obscured by Clouds" (1972) a pieseň „Young Lust“ z albumu "The Wall" (1979).
STS-101

STS-101 bola misia amerického raketoplánu Atlantis na Medzinárodnú vesmírnu stanicu. Išlo o 98. let raketoplánu a 21. rokov raketoplánu Atlantis. Cieľom desaťdňovej misie bola doprava zásob na stanicu. Štart misie sa trikrát oneskoril kvôli silnému vetru v mieste štartu. Raketoplán uskutočnil 155 obletov Zeme. Uskutočnil sa jeden výstup do vesmíru.
Priebeh misie.
Raketoplán sa s ISS spojil v nedeľu 21. mája 2000 o 04:31 UT. Ešte pred vstupom astronautov na palubu ISS 22. mája sa uskutočnil jeden výstup do vesmíru (EVA). Počas neho Voss a Williams pripevnili na povrch ISS americký manipulátor (žeriav) OTD. Ten bol totiž počas svojej pôvodnej inštalácie zaistený nedokonale. Astronauti tiež dokončili inštaláciu ruského manipulátora "Strela" na adaptéri medzi modulmi Unity a Zarja. Potom vymenili na module Unity jednu z dvoch antén ECOMM. Pre uľahčenie budúcich operácií mimo stanice pripevnili Voss a Williams na povrch ISS osem nových madiel.
Nasledujúci deň vstúpila posádka raketoplánu do ISS. Ako prví do stanice vstúpili Helmsová, Usačov a Voss, ktorí v nasledujúcom roku tvorili druhú základnú posádku ISS. Astronauti vymenili dve zo šiestich batérií, inštalovali nové potrubie, ktoré pomohlo zlepšiť cirkuláciu atmosféry. Tiež odobrali vzorky atmosféry na neskoršiu analýzu.
V ďalších dňoch astronauti prenášali náklad na ISS a vykonávali na stanici opravy. V module Zarja vymenili 4 batérie a požiarne hlásiče, pamäť v telemetrickom systéme (u ktorej končila záručná doba) a v neposlednom rade naplnili štyri plastové vaky (každý s objemom 45 litrov) vodou. Celkovo preniesli vyše nákladu.
Poslednou úlohou misie STS 101 bolo zvýšenie dráhy komplexu ISS. K nemu došlo 25. mája 2000. Raketoplán pomocou motorčekov RCS "zdvihol" ISS o približne 40 km. Počas celkom 3 manévrov bola ISS navedená na novú obežnú dráhu vo výške 372 × 380 km. Nasledujúceho dňa sa Atlantis od ISS odpojil a po vykonaní inšpekčného obletu sa vydal na zostupnú dráhu k Zemi. Na dráhe 15 Kennedyho vesmírneho strediska pristál úspešne 29. mája 2000 v čase 8:20 SELČ.
Misia STS-101 bola prvá, kedy sa do vesmíru vypravil raketoplán so skleneným kokpitom.
STS-99

STS-99 bola misia raketoplánu Endeavour. Celkovo išlo o 97. misiu raketoplánu do vesmíru a 14. pre Endeavour. Cieľom misie boli experimenty "Shuttle Radar Topography".
STS-96

STS-96 bola misia amerického programu raketoplánov, konkrétne stroja Discovery v máji a júni 1999. Bol to 94. štart raketoplánu a 26 rokov stroja Discovery. Hlavným cieľom letu bolo zásobenie Medzinárodnej vesmírnej stanice, v nákladovom priestore raketoplánu bol tiež modul Spacehab. Uskutočnil sa jeden výstup do vesmíu.